
–	având în vedere Regulamentul delegat al Comisiei (C(2025)03151),
–	având în vedere scrisoarea Comisiei din 21 mai 2025, prin care aceasta îi solicită să declare că nu va formula obiecții la regulamentul delegat,
–	având în vedere scrisoarea Comisiei pentru agricultură și dezvoltare rurală trimisă președintelui Conferinței președinților de comisie la 4 iunie 2025,
–	având în vedere articolul 290 din Tratatul privind funcționarea Uniunii Europene,
–	având în vedere Regulamentul (UE) 2021/2115 al Parlamentului European și al Consiliului[footnoteRef:1], în special articolul 122 litera (a), [1:  	Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 (JO L 435, 6.12.2021, p. 1, ELI: http://data.europa.eu/eli/reg/2021/2115/oj).] 

–	având în vedere articolul 114 alineatul (6) din Regulamentul său de procedură,
–	având în vedere recomandarea de decizie a Comisiei pentru agricultură și dezvoltare rurală,
–	având în vedere că nu a fost formulată nicio obiecție în termenul prevăzut la articolul 114 alineatul (6) liniuța a treia și a patra din Regulamentul său de procedură, termen care a expirat la 17 iunie 2025,
A.	întrucât, în contextul actual de instabilitate din sectorul agricol din întreaga Uniune, mai multe state membre întâmpină deja dificultăți în a decide din primele luni ale anului 2025 cu privire la necesitatea de a-și revizui deciziile de transfer luate în 2022 în baza articolului 17 alineatul (5), a articolului 88 alineatul (7) și a articolului 103 din Regulamentul (UE) 2021/2115 și, prin urmare, se consideră necesar să se acorde statelor membre timp suplimentar pentru a planifica aceste transferuri;
B.	întrucât termenul prevăzut la articolul 3 alineatul (4) din Regulamentul delegat (UE) 2023/370[footnoteRef:2] al Comisiei a expirat la 31 mai 2025, prin urmare, este extrem de important să se stabilească, cât mai curând posibil, un nou termen, și anume 31 august 2025, pentru a depune cererile de modificare, cu scopul de a permite statelor membre să planifice și să examineze în mod corespunzător; [2:  	Regulamentul delegat (UE) 2023/370 al Comisiei din 13 decembrie 2022 de completare a Regulamentului (UE) 2021/2115 al Parlamentului European și al Consiliului în ceea ce privește procedurile și termenele pentru transmiterea de către statele membre a cererilor de modificare a planurilor strategice PAC și alte cazuri în care nu se aplică prevederea privind numărul maxim de modificări ale planurilor strategice PAC (JO L 51, 20.2.2023, p. 25, ELI: http://data.europa.eu/eli/reg_del/2023/370/oj).] 

C.	întrucât Regulamentul delegat (UE) 2023/370 ar trebui, prin urmare, modificat în consecință,
1.	declară că nu formulează obiecții la regulamentul delegat;
2.	încredințează Președintei sarcina de a transmite prezenta decizie Consiliului și Comisiei.

